Synssansningerne. 385 



som ikke kunne skelne de to komplementære Farver Rødt og Grønt 

 fra hinanden. Denne Mangel i Synssansen kaldes Farveblindhed 

 eller Daltonisme efter en berømt engelsk Naturforsker Dalton, der 

 selv var farveblind og som har beskrevet denne Svaghed nøjagtigt. 

 Han kunde ikke kende en Geraniums Blomst fra Plantens Blade, 

 ikke se et Kirsebær paa Træet, og .Rødvinen forekom ham at have 

 samme Farve som Flasken den blev hældt ud af. Arago siger om 

 de Farveblinde: For dem blive Kirsebærrene aldrig modne. 



Denne Fejl i Synssansningen er ingenlunde sjælden. Læger 

 der have undersøgt dette Spørgsmaal statistisk have fundet, at af 

 100 Mennesker finder man 1 — 3 der ikke kunne skelne Rødt fra 

 Grønt og som af disse Farver faa Indtryk af en svag brunlig Farve. 

 Man har i den Anledning maattet anordne særlige Synsprøver for 

 Folk, der søge Ansættelse i Marinen, ved Jærnbaner og ved andre 

 Leveveje, hvor det gælder om at skelne Farvesignaler og tage Be- 

 stemmelser efter disse. 



Man har i den senere Tid foreslaaet at bøde paa denne 

 Svaghed ved Hjælp af farvede Glas, idet et grøntfarvet Lys 

 set gennem et rødt Glas vil tabe meget af sin Styrke, medens et 

 rødt Lys vil ses ganske klart; det Omvendte vil være Tilfældet 

 naar man anvender et grønt Glas, og ved Hjælp af et Øjeglas, hvis 

 ene Halvdel er grøn den anden rød, vil man saaledes paa Lys- 

 styrken kunne kende de forskellige Signaler, selv om man er 

 farveblind. 



Sunde Øjne opfatte ikke alene de 7 Farver, som jeg har nævnet Nuam 

 for Dem, men tillige en overordentlig Mængde Mellemfarver, der 

 kunne dannes ved en Blanding af Grundfarverne i forskelligt For- 

 hold. Man kalder disse Farveblandinger for Farvenuancer og deres 

 Tal er ubegrænset. Gobelinfabrikens Samling skal indeholde over 

 20,000. Det er ikke ethvert Menneske, der er istand til at skelne 

 dem, tidt kan man kun se Forskel paa dem, naar man lægger dem 

 ved Siden af hinanden. 



Naar man blander en Farve med Hvidt eller med Sort for- 

 andrer man Farvens Tone, og disse Farvetoner danne en hel 

 Skala fra det svagt farvede Hvide næsten helt ned til rent Sort. 



Paul Bert: Livet og Livsfunktionerne. 25 



